jkorsvik/nowiki_second_scrape_merged huggingface dataset:
Den store urotiden

Den store urotiden (russisk Смутное время, Smutnoje vremja) er betegnelse på en periode i Russlands historie, fra 1598 til 1613 og som kjennetegnes ved en stor politisk, sosial og økonomisk krise som førte til en midlertidig kollaps for den russiske staten. En rekke herskere tok makten og ble like raskt avsatt, kortest tid på tronen hadde Fjodor II av Russland som regjerte i 49 dager. På grunn av styrken til det russiske byråkratiet overlevde den russiske staten urotiden og styret til svake og korrupte tsarer. Offentlige tjenestemenn fortsatte å arbeide, uansett hvilken legitimitet monarken hadde eller hvilken fraksjon som kontrollerte tronen. Likevel førte urotiden til at store territorier gikk tapt til Polen-Litauen i den polsk-russiske krig, såvel som til Sverige i den ingermanlandske krigen.


== Forløp ==

Dødsfallet til Ivans barnløse sønn Fjodor ble etterfulgt av en tid med borgerkriger fra 1606 til 1613. Ekstremt kalde somrer fra 1601-03 ødela avlingene, noe som førte til hungersnød og at samfunnet gikk i oppløsning. Styret til Boris Godunov endte i kaos, med borgerkrig i kombinasjon med utenlandske invasjoner. Dette førte til at mange byer ble ødelagt og at flere landområder ble nesten forlatt. Polen-Litauen så da sitt snitt til å invadere Russland, og erobret Moskva. Der ble «Falske Dmitrij» innsatt på tronen, og senere ble også den polske prinsen Władysław IV Vasa innsatt som tsar. Noe senere forsøkte svenskene å innsette tronarvingen Karl Filip som russisk Tsar.
Befolkningen i Moskva gjorde opprør mot polakkene, men opprøret ble slått ned og byen ble satt fyr på.
Krisen førte til en nasjonal oppstand mot invasjonen, og høsten 1612 gikk en frivillig hær under ledelse av Kuzma Minin og Dimitrij Pozjarskij til motangrep. Dette førte til at de utenlandske styrkene ble drevet ut av hovedstaden. Mikhail Romanov ble så valgt til ny Tsar og la grunnlaget for huset Romanov.


== Referanser ==
Fundulidae

Fundulidae er en gruppe tannkarper.
De finnes i Nord-Amerika så langt sør som Yucatán, samt Bermuda og Cuba. 
Artene i denne gruppen er små; mens Fundulus grandissimus og Fundulus catenatus blir opptil 20 cm lange, blir de fleste artene under 10 cm.
De finnes både i ferskvann og i marine habitater.


== Eksterne lenker ==
(en) Fundulidae – oversikt og omtale av artene i WORMS-databasen 
(en) Fundulidae i Encyclopedia of Life 
(en) Fundulidae i Global Biodiversity Information Facility 
(sv) Fundulidae hos Dyntaxa 
(en) Fundulidae hos Fauna Europaea 
(en) Fundulidae hos Fossilworks 
(en) Fundulidae hos ITIS 
(en) Fundulidae hos NCBI 
(en) Kategori:Fundulidae – bilder, video eller lyd på Wikimedia Commons 
Fundulidae – detaljert informasjon på Wikispecies
Arirangfestivalen

Arirangfestivalen (engelsk: Grand Mass Gymnastics and Artistic Performance Arirang, koreansk: 아리랑 축제) er en festival arrangert på Rungnado 1. mai stadion i Pyongyang i Nord-Korea til ære for sine avdøde ledere og for å feire høydepunkter i landets historie. Navnet er utledet fra den kjente folkesangen Arirang. 
Festivalen varer i to måneder og er best kjent for det enorme mosaikkbildet på stadionens ene langside laget av tusener av ungdommer, som holder opp fargelagte kort på kommando for å lage nye bilder eller bevegelser i bildet. Dette skjer samtidig som hundrevis av nøye koreograferte mennesker danner ulike mønstre samtidig som de beveger seg rundt på stadion. Mellom 60 000 og 100 000 mennesker er involvert i massegymnastikken.
I august 2007 ble Arirangfestivalen notert i Guinness rekordbok som det største arrangementet i sitt slag i verden. De siste årene har Nord-Korea åpnet landet for turister som vil følge en eller flere oppvisninger. Dette gjelder også statsborgere fra USA og Sør-Korea som ellers ikke får komme til landet på turistvisum.


== Referanser ==


== Litteratur ==
Mass Gymnastics in Korea, Foreign Languages Publishing House, Pyongyang, Nord-Korea, 2002, paperback, 48 s.


== Eksterne lenker ==
BBC News artikkel fra 2002
Account by Western visitor
Det rareste showet  på jorda – Guardian artikkel fra 2005
North Korea Uncovered Arkivert 22. desember 2008 hos Wayback Machine. (Nord-Korea Google Earth)
Sonic Youth

Sonic Youth er et amerikansk alternativ rock-band dannet i New York i 1981.
Bandets originalmedlemmer var Thurston Moore, Kim Gordon, Lee Ranaldo, Anne DeMarinis og Richard Edson.
Før de ga ut sitt debutalbum, Sonic Youth, forlot Anne Demarinis, som var bandets keyboardist, og Lee Ranaldo, som tidligere hadde spilt i Glenn Brancas gitarensemble sammen med Thurston Moore, ble med. Etter det første albumet har flere medlemmer kommet og gått, særlig stor utskifting har det vært av trommeslagere. Men fra og med 1985 har Steve Shelley spilt trommer. Selv om det er vanskelig å kategorisere et band som dette, kalles deres musikk ofte for «noise rock» eller «art rock» etter deres gitar-sound. Bandet fikk et oppsving under grungen på begynnelsen av 90-tallet og anses for å ha vært en av forgjengerne til sjangeren, selv om Sonic Youths musikk er betydelig mer eksperimentell enn de fleste grungebandene. Det var etter Sonic Youths anbefalinger at Nirvana signerte med Geffen Records. Sonic Youth har også turnert med Nirvana.
Sonic Youth eksperimenterer med lyd, på samme måte som Velvet Underground og Glenn Branca gjorde i sin tid. De er også inspirerte av The Stooges harde garasjerock. Sonic Youth er kjent for sitt spesielle sound, som de skaper gjennom utradisjonelle måter å spille gitar med. Dessuten bruker de forskjellig verktøy til å lage bakgrunnslyder.
Sonic Youth har i tillegg også vært gjester i The Simpsons «Homerpalooza» (sesong #7 episode #24 avsnittsnummer #152 (3F21)).
Bandets hovedverk regnes av mange å være dobbel-LPN Daydream Nation fra 1988.


== Diskografi ==
Sonic Youth, EP, (1982, Neutral Records)
Confusion Is Sex (1983)
Bad Moon Rising (1985, Blast First)
EVOL (1986)
Sister (1987)
Daydream Nation (1988, SST)
Goo (1990, Geffen Records)
Dirty (1992)
Experimental Jet Set, Trash and No Star (1994)
Washing Machine (1995)
A Thousand Leaves (1998)
SYR4: Goodbye 20th Century (1999)
NYC Ghosts & Flowers (2000)
Murray Street (2002)
Sonic Nurse (2004)
Rather Ripped (2006)
The Eternal (2009)


== Eksterne lenker ==
Offisielt nettsted 
(en) Sonic Youth – kategori av bilder, video eller lyd på Commons 
(en) Sonic Youth på Internet Movie Database 
(en) Sonic Youth på Apple Music 
(en) Sonic Youth på Discogs 
(en) Sonic Youth på MusicBrainz 
(en) Sonic Youth på SoundCloud 
(en) Sonic Youth på Spotify 
(en) Sonic Youth på Songkick 
(en) Sonic Youth på Last.fm 
(en) Sonic Youth på Genius — sangtekster 
(en) Sonic Youth på AllMusic 
Sonic Youth på Twitter 
Sonic Youth på Facebook 
Sonic Youth på Instagram 
Sonic Youth på YouTube 
Sonic Youth på Myspace
Splittfinner

Splittfinner er en gruppe tannkarper som lever i Mexico og noen områder av Amerikas forente stater. 
De lever stort sett i ferskvann, med noen arter i brakkvann.
Gruppen har fått navn etter iktyologen George Brown Goode.
De siste årene har bestandene av disse fiskene blitt betraktelig redusert, hovedsakelig på grunn av menneskelig påvirkning som forurensning, eutrofiering og uttørking.
Flere arter er utrydningstruet eller utryddet.


== Eksterne lenker ==
(en) splittfinner – oversikt og omtale av artene i WORMS-databasen 
(en) splittfinner i Encyclopedia of Life 
(en) splittfinner i Global Biodiversity Information Facility 
(no) splittfinner hos Artsdatabanken 
(en) splittfinner hos ITIS 
(en) splittfinner hos NCBI 
(en) Kategori:Goodeidae – bilder, video eller lyd på Wikimedia Commons 
Goodeidae – detaljert informasjon på Wikispecies
Juchetårnet

Juchetårnet (eller rettere Jucheidétårnet) er et monument på østbredden av Taedongelva i Pyongyang i Nord-Korea, oppført i anledning av Kim Il-sungs 70-årsdag i 1982.
Tårnet skal minne den nordkoreanske befolkningen om Kims politiske mål og idé; Juche (sjølberging). På motsatt side av Taedongelva ligger Kim Il-sung-plassen og Folkets store studiehall
Det hevdes at tårnet er designet av Kim Jong-il. Den 170 meter høye strukturen består av et 150 meter firekantet og høyt spir, som består av 22 550 byggesteiner i granitt, en for hver dag Kim har levd (365*70, skuddårsdag ikke inkludert), med et ytre av hvit stein, delt i 70 belter rundt spiret, ett for hvert av Kims år. På toppen står en 20 meter høy og 45 tonn tung metallflamme, som kan lyses opp om kvelden med noe som ser ut som en levende flamme.
Under fakkelen er det en 360 graders utkikksplattform. Det går en direkteheis fra bunn av monumentet til utkikksplattformen, som trolig kan tilby en av de beste måtene å observere Pyongyang på. En antar at monumentet har hatt Washingtonmonumentet som modell, ettersom Juchetårnet er en knapp meter høyere.I tilknytning til tårnet står en 30 meter høy statue av tre figurer, en som holder en hammer, en holder en sigd og en holder en pennespiss, som representerer arbeideren, bonden og den intellektuelle; Nord-Koreas tre offisielle klasser.
Det finnes seks mindre grupper med statuer, hver 10 meter høy, som symboliserer andre sider ved Kim´s ideologi. I tårnets sokkel finnes en vegg med 82 vennskapsplaketter, trolig fra utenlandske supportere og studiegrupper av Juche-ideen.
Dessuten er det paviljonger og fontener i tilknytning til anlegget. Tårnet er oppkalt etter Kim Il-sungs politiske ide om sjølberging – Juche – som er en blanding av autarki, selvstendighet, isolasjonisme, koreansk tradisjon og Marxismen-leninismen.
Monumentet er et av de prioriterte stedene i byen. Det har alltid vann i fontenen og lys i fakkelen selv om byen forøvrig skulle være vann- og strømløs.


== Galleri ==

		
		
		
		
		
		


== Referanser ==


== Eksterne lenker ==
Orientalarchitecture.com
Google Maps satellite photo
Koigen

Koigen er et friområde ved Mjøsas bredd i Hamar by der det er lagt til rette for en rekke aktiviteter og fritidssysler. Hamar kommune brukte 17,2 millioner kroner på anlegget, og det ble åpnet 23. september 2005. Koigen har vist seg som et populært rekreasjons- og aktivitetsområde, spesielt i sommerhalvåret.
Anlegg og aktiviteter:

Basketball. Asfaltert basketbane
Sandvolleyball. 3 baner
Skateanlegg.
Sandstrand med kunstig holme, Mjøsholmen
Grillplass
Tursti langs Mjøsa som går fra Koigen til Furnes
Lekeplass med lekeapparater
Sittebenker og bord
Norges dyreste stupetårnOm sommeren er det kiosk som selger is ved stranda.


== Eksterne lenker ==
Hamar-kommune.no – Informasjon om Koigen.
Kim Chaek tekniske universitet

Kim Chaek tekniske universitet er et universitet i Pyongyang, Nord-Korea, som ligger ved elva Taedong. Universitetet regnes for å være det fremste teknologiske universitet i landet. 
Universitetet har 10 000 studenter og 2 000 ansatte. Universitetet var opprinnelig en del av Kim Il-sung-universitetet, men ble skilt ut i 1948 som Pyongyang teknologiske høgskole. Under Koreakrigen i 1951, ble navnet endret til Kim Chaek tekniske høgskole. Kim Chaek (Kim Ch’aek) var en kommandant i Den koreanske folkearméens fronthovedkvarter og døde under krigen. I 1988 ble høgskolen klassifisert som universitet. 
Fra 2007 har universitetet fått konkurranse fra det nyetablerte Pyongyang vitenskapelige og teknologiske universitet.Et IP-nettverk knytter sammen universitetet med Folkets store studiehall og Kim Il-sung-universitetet.Universitetets studenter og forskere har tilgang på 2 millioner fysiske bøker samt og 10 millioner elektroniske bøker gjennom det oppsatte LAN-nettverket.


== Se også ==
Kim Il-sung-universitetet
Pyongyang vitenskapelige og teknologiske universitet
Pyongyang universitet for internasjonale studier
Koryo Songgyungwan-universitetet
Rajin maritime universitet
Huichon teleuniversitet
Utdanning i Nord-Korea


== Referanser ==


== Eksterne lenker ==
NTI.org-profil
Rungrado 1. mai stadion

Rungrado 1. mai stadion er verdens største arena for friidrett og fotball målt etter sittende tilskuertall. Arenaen ble åpnet 1. mai 1989 og ligger på øya Rungrado i Taedongelva som renner gjennom Pyongyang i Nord-Korea. Stadionet ble opprinnelig bygget som hovedarena for den 13. verdensungdomsfestivalen i 1989.
Navnet kommer fra øya og fra 1. mai. Stadionanlegget er på 22 500 m², mens det totale gulvarealet er på 207 000 m² over åtte etasjer. Tilskuerkapasiteten er 150 000 sittende mennesker.
Taket over deler av arenaen er oppbygd av 16 buer som gjør at stadionet fra utsiden ser ut som en blomst.
Stadionanlegget er ett av Pyongyangs to store, det andre er Kim Il-sung stadion.
Rungrado 1. mai stadion er kanskje først og fremst kjent som åstedet for Arirangfestivalen som hyller den nordkoreanske leder Kim Jong-il og den koreanske nasjonen. Festivalen ble arrangert første gang i mai 2002 i anledning Kims 60-årsdag og involverte 100 000 deltagende i massegymnastikk, noe som gjorde at over 250 000 mennesker befant seg innenfor stadionveggene så lenge arrangementet pågikk. Arrangementet åpnet også veien for utenlandske besøkende, selv fra USA og Sør-Korea, noe det ellers sjelden gis anledning til.
Kritikerne ville ha det til at arrangementet ble iscenesatt i et forsøk på å avlede oppmerksomheten fra VM i fotball 2002 som gikk av stabelen i Sør-Korea og Japan like etter, samt som en måte å skaffe landet hard valuta på.
I år 2000 underholdt Kim Jong-il den amerikanske utenriksminister Madeleine Albright med et tilsvarende show da hun besøkte landet mot slutten av Bill Clintons presidentperiode i USA.


== Bilder ==
BBC News: «In pictures: Arirang Festival,» 30. april 2002
Bilder av Rungrado 1. mai stadion (engelsk)
Rungrado 1. mai stadion på Google Maps
ImageSat International: Satellittfoto, Rungrado 1. mai stadion, 29. juni 2002


== Referanser ==


== Eksterne lenker ==
(en) Rŭngrado May First Stadium – kategori av bilder, video eller lyd på Commons 
World Stadiums Arkivert 5. juni 2011 hos Wayback Machine.
Bagram Theater Internment Facility

Bagram Theater Internment Facility (tidligere Bagram Collection Point, også kjent som Salt Pit) er en omstridt amerikansk fangeleir i Afghanistan.
Fangeleiren var opprinnelig ment som et oppsamlingssted for fanger før overføring til andre fangeleirer, men den fikk tidlig status som hovedleir i Afghanistan for fanger tatt under krigen mot terror, og det regnes i 2008 som sannsynlig at leiren vil ha denne statusen i overskuelig fremtid.Det har fremkommet en rekke beskyldninger om bruk av tortur i fangeleiren.Blant USAs mange fangeleirer er Guantánamo og Abu Ghraib (fengsel/fangeleir) de mest kjente, med Bagram på en svak tredjeplass. Ifølge en rapport fra Amnesty International representerer disse likevel bare en liten del av USAs minst 70 000 fanger tatt under krigen mot terror.
Andre nevneverdige steder er Kandahar Air Base (Kandahar International Airport) i Afghanistan, Camp Bucca i Irak, samt et stort antall såkalte Black Sites, hemmelige internasjonale CIA-fengsler. Tusener av fanger holdes også av andre land på vegne av USA.


== Overgrep og tortur ==

I 2005 offentliggjorde The New York Times en intern militær rapport som forteller om overgrep og/eller tortur i fangeleiren, blant annet at det er vanlig å slå og sparke fangene, og at flere fanger har blitt slått til døde. En av disse ble slått i hjel på tross av at fangevokterne og avhørsspesialistene var overbevist om at fangen ikke var skyldig og heller ikke hadde informasjon - mishandlingen beskrives mer som underholdning. Rapporten utdyper og bekrefter en tidligere uttalelse gjort av US Army.
Ved siden av slag og spark nevnes bruk av fysisk ubehagelige posisjoner som lenking av fanger i taket og på dører i dagevis, frarøving av søvn i opptil 36 timer, frarøving av åndedrett, tvang til å lete etter ting som er begravd i latriner, frarøving av sansestimulering og andre tilsvarende metoder.I henhold til artikler publisert i The New York Times hevder både fanger som har blitt holdt begge steder og amerikanske militære talsmenn at forholdene i leiren er verre enn på Guantanamo.Amnesty International hevder at fanger er blitt torturert, og at USA er ansvarlig.


== Forsøk på å stenge fangeleiren ==
Bush-adminsitrasjonen og USAs militære ledelse har vært under sterkt press fra menneskerettighetsgrupper og advokater om å oppgi fangeleirene sine. Dette presset har vært sterkest mot leiren på Guantánamo, og fra 2004 har antallet fanger sunket der. Parallelt har fangetallet økt tilsvarende mye på Bagram.
USA forsøker å få Afghanistan til å overta fangene på Bagram, men Afghanistans regjering har ikke vært villig til å adoptere USAs bruk av fangestatusen fiendtlig kjempende, som både fratar fangene rettighetene som krigsfanger og som sivile fanger.


== Referanser ==
Dmitrij Pozjarskij

Dmitrij Mikhajlovitsj Pozjarskij (russisk: Дмитрий Михайлович Пожарский; født 17. oktober 1577, død 30. april 1642) var en russisk fyrste. Han ledet folkeoppstanden mot det polsk-litauiske styret i perioden kjent som Den store urotiden.
Sammen med Kusma Minin og med støtte fra patriark Filaret dannet Pozjarskij en frivillig hær i Nizjnij Novgorod. Hæren var under Pozjarskijs kommando, og sammen med Moskvas innbyggere greide den russiske hæren i 1612 å befri hovedstaden. I august samme år slo Pozjarskij en polsk-litauisk styrke under Jan Karol Chodkiewicz.
For å minnes seieren fikk Pozjarskij bygget Kazan-katedralen i Moskva. Katedralen ble bygget i tre, og ble ødelagt i en brann i 1632. Tsaren ga deretter ordre om at kirken skulle gjenoppbygges i stein. 


== Pozjarskij- og Minin-monumentet ==
På begynnelsen av 1800-tallet ble det bestemt at det skulle lages et monument til ære for Pozjarskij og Minin. Monumentet skulle avdukes i 1812, som markering av at det var 200 år siden seieren over de polske styrkene i Moskva. På grunn av Napoleons felttog i Russland i 1812 kunne avdukingen først skje i 1816. 
Monumentet står i dag på Den røde plass i Moskva. 


== Bildegalleri ==
Viva la Vida (sang)

Viva la Vida er den andre singelen fra Coldplays album Viva la Vida or Death And All His Friends. Singelen ble lansert 7. mai 2008 og er bandets største hit noensinne, 
med nummer 1-plassering i både Storbritannia og USA.
Sangen er beskyldt for å være et plagiat av Joe Satrianis sang «If I Could Fly».


== Referanser ==


== Eksterne lenker ==
Coldplay – offisiell nettside
NOU 1989: 14, Aarbakke-utvalget

NOU 1989:14 «Bedrifts- og kapitalbeskatningen – en skisse til reform» er en norsk offentlig utredning (NOU). Utvalget bak utredningen ble ledet av professor Magnus Aarbakke ved Det juridiske fakultet ved Universitetet i Oslo, og det blir gjerne referert til som «Aarbakkeutvalget» eller «Skattereformutvalget».
Aarbakkeutvalget definerer næringsnøytralitet som «Likebehandling mellom næringer i skattepolitikken». Senere har begrepet blitt benyttet på andre politikkområder, ikke bare skattepolitikken.Aarbakkeutvalget la i NOU 1991:17 fram en egen delutredning om beskatning av formue.
Denne offentlige utredningen er en av tre store offentlige utredninger som har bidratt til omlegging av kapital- og bedriftsbeskatningen med stor betydning både for den personlige beskatningen og næringsbeskatningen. De to andre offentlige utvalgene er Skattekommisjonen (NOU 1984: 22) og Skaugeutvalget (NOU 2003:9). 


== Referanser ==


== Eksterne lenker ==
Bedrifts- og kapitalbeskatningen: en skisse til reform. Oslo: Forvaltningstjenestene, Statens trykningskontor. 1989. ISBN 8258301659.
Strandarve

Strandarve (Honckenya peploides) er en kyst- og strandplante i nellikfamilien som vokser på karrig mark og i sand, med krypende, lyse røtter og grønne, sukkulente (kjøttfulle) små blader som er spisse ytterst. Høyden er 4–10 cm, og planten er bestanddannende og kan danne lave "tepper" på bakken.

Blomstene hos hunnen er svært små, og hvite. Hannblomstenes kronblad er klart større, inntil 4 mm lange. Strandarve har 3 grifler, og en frøkapsel som ved modning deler seg i tre med krokete spisser.
Strandarve er flerårig og nøysom, den vokser på sandgrunn langs strender på hele kysten. Den binder sanddyner, ofte sammen med strandreddik eller strandrug.
Et viktig kjennetegn er at de hvite blomstene er svært små på hunnblomstene, og sitter innimellom gulgrønne begerblad (4 mm), samt at selve de sukkulente bladene sitter i grupper på stilken slik at de ovenfra ser ut som en firkantet bladstruktur.


== Eksterne lenker ==
(en) Strandarve – oversikt og omtale av artene i WORMS-databasen 
(en) Strandarve i Encyclopedia of Life 
(en) Strandarve i Global Biodiversity Information Facility 
(no) Strandarve hos Artsdatabanken 
(sv) Strandarve hos Dyntaxa 
(en) Strandarve hos ITIS 
(en) Strandarve hos NCBI 
(en) Strandarve hos The International Plant Names Index 
(en) Strandarve hos Tropicos 
(en) Kategori:Honckenya peploides – bilder, video eller lyd på Wikimedia Commons 
(en) Honckenya peploides – galleri av bilder, video eller lyd på Wikimedia Commons 
Status er: «spiselig» ifølge Nyttevekstleksikonet utgitt av Norges sopp- og nyttevekstforbund.Strandarve
Strandrug

Strandrug (Leymus arenarius, tidligere Elymus arenarius) er en flerårig gressart med karakteristiske blågrønne, lange og spisse blader, og et kornstrå med aks som kan minne om rug. Rotsystemet er forgrent og sprer planten som bindeplante langs sandstrender. Høyden er 40-70 cm.


== Beskrivelse ==
Bladene er 8-15 mm brede, spisse ytterst og hule nederst, og kan rulle seg til sylinderformasjon i sterkt sollys for å holde på fuktighet. Bladnervene er relativt grove. Aksene er 15-30 cm høye, og går fra grønt til halmgult i løpet av sommeren. Aksene vokser med 2-4 småaks per ledd på kornstilken.


== Utbredelse ==
Strandrug er blant de mest nøysomme plantene i sandstrender, men plasserer seg likevel gjerne ytterst (mot strandsiden) for å nyte godt av jord som blåser inn over stranden.
Planten vokser langs strender i hele kyst-Norge, samt langs elvebredder i innlandet. I nødsår har strandrug blitt brukt som basis for mel i Norge.


== Galleri ==


== Eksterne lenker ==
(en) Strandrug – oversikt og omtale av artene i WORMS-databasen 
(en) Strandrug i Encyclopedia of Life 
(en) Strandrug i Global Biodiversity Information Facility 
(no) Strandrug hos Artsdatabanken 
(sv) Strandrug hos Dyntaxa 
(en) Strandrug hos ITIS 
(en) Strandrug hos NCBI 
(en) Strandrug hos The International Plant Names Index 
(en) Strandrug hos Tropicos 
(en) Strandrug hos GrassBase 
(en) Kategori:Leymus arenarius – bilder, video eller lyd på Wikimedia Commons 
Strandrug
Pyongyang vitenskapelige og teknologiske universitet

Pyongyang vitenskapelige og teknologiske universitet (engelsk: Pyongyang University of Science and Technology, forkortet PUST) er et høyere grads teknologisk universitet i Pyongyang i Nord-Korea, som fokuserer på ingeniørmessige kjernefag som IT-forskning, elektronikk, industri-ingeniør og landbruksingeniør. Det skal etter hvert også undervises i fremmedspråk, arkitektur og andre disipliner.
Universitetet ble etablert i 2001 av det sørkoreanske Northeast Asia Foundation for Education and Culture (NAFEC), som også driver Yanbian vitenskapelige og teknologiske universitet (YUST) i Kina.
Initiativet til universitetet ble tatt i 2000, og de første studentene ble tatt opp i 2008. Tanken er å knytte bånd til teknologiske universiteter i Asia og USA, samt å komplettere det statlige Kim Chaek tekniske universitet. Det er meningen at lærestedet skal danne basis for en moderne, industrielt cluster.Universitetet. som har internasjonalisering som et mål, blir det første i Nord-Korea som skal tilby en internasjonal MBA. Det er åpent for å ansette vitenskapelige ansatte fra utlandet. Det skal gis høyere grads studier, opp til doktorgradsnivå.
Den amerikanske forskeren og økonomen Malcolm Gillis, tidligere rektor ved Rice University har knyttet seg til det nye universitetet, og var en avgjørende kraft for å sluttfinansiere byggingen. Det samme har en rekke koreanske forskere som har studert i USA.


== Se også ==
Kim Il-sung-universitetet
Pyongyang vitenskapelige og teknologiske universitet
Pyongyang universitet for internasjonale studier
Koryo Songgyungwan-universitetet
Rajin maritime universitet
Huichon teleuniversitet
Utdanning i Nord-Korea


== Referanser ==


== Eksterne lenker ==
Pyongyang vitenskapelige og teknologiske universitet (koreansk)
Pyongyang vitenskapelige og teknologiske universitet (engelsk)
Bilder